
	[bookmark: _Hlk11689666]Pretendenta atlases (kvalifikācijas) prasības
	Iesniedzamie atlases (kvalifikācijas) dokumenti

	1. Pretendents piekrīt Nolikuma noteikumiem.
	Pretendents iesniedz pieteikumu dalībai Konkursā (Nolikuma 1.pielikums). Ja piedāvājumu iesniedz piegādātāju apvienība, visi apvienības dalībnieki paraksta pieteikumu par piedalīšanos Konkursā. 

	2. Pretendentam jābūt reģistrētam atbilstoši attiecīgās valsts normatīvo aktu prasībām (ja reģistrēšanos paredz attiecīgās valsts normatīvo aktu regulējums).
	Lai apliecinātu nolikuma 3.2.2. punkta prasības izpildi, ārvalstīs reģistrēts pretendents iesniedz komercdarbību regulējošas iestādes ārvalstī, kur pretendents reģistrēts, izdotas un spēkā esošas reģistrācijas apliecības vai cita līdzvērtīga dokumenta kopiju, kas šo faktu apliecina. Par Latvijā reģistrēta pretendenta reģistrācijas faktu iepirkuma komisija pārliecināsies publiski pieejamās datu bāzēs.

	3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
	Ja piedāvājumā iekļautos dokumentus paraksta pretendenta pilnvarota persona vai ārvalstīs reģistrēta pretendenta pārstāvis ar paraksta tiesībām, piedāvājumam pievieno dokumentu, kas apliecina paraksta tiesības un tiesības attiecīgajai personai pārstāvēt pretendenta intereses. Lai Iepirkuma komisija varētu pārbaudīt Nolikuma 3.2.3. punktā noteikto, ārvalstī reģistrēts pretendents kopā ar piedāvājumu iesniedz kompetentas institūcijas izziņu ar informāciju par amatpersonām, kā arī apliecinājumu, ka izziņā minētā informācija joprojām ir aktuāla. Ja piedāvājumā iekļautos dokumentus paraksta pretendenta, kurš reģistrēts Latvijā, pārstāvis ar paraksta tiesībām, par pretendenta pārstāvja paraksttiesībām Pasūtītājs pārliecinās publiski pieejamajās datu bāzēs.

	4. Pretendentam ir Latvijas Bankas vai līdzvērtīgas iestādes ārzemēs izsniegta veselības apdrošināšanas pakalpojumu sniegšanas licence, kas dod tiesības sniegt veselības apdrošināšanas pakalpojumu Latvijas Republikā. 
	Lai apliecinātu nolikuma 3.2.4. punkta prasības izpildi, ārvalstīs reģistrēts pretendents iesniedz apdrošināšanas pakalpojumu sniegšanu regulējošas iestādes ārvalstī, kur pretendents reģistrēts, izdotas un spēkā esošas licences vai cita līdzvērtīga dokumenta kopiju, kas šo faktu apliecina. Par pretendenta spēkā esošas licences veselības apdrošināšanas pakalpojumu sniegšanai Latvijas Republikā esamību Pasūtītājs pārliecinās publiski pieejamajās datu bāzēs. 

	5. Pretendentam iepriekšējo 3 (trīs) gadu laikā (2023., 2024., 2025., 2026. līdz piedāvājuma iesniegšanas brīdim) ir pieredze 2 (divu) iepirkuma līguma priekšmetam līdzvērtīgu pakalpojumu dažādiem pasūtītajiem sniegšanā. Par līdzvērtīgu pakalpojumu tiks uzskatīts veselības apdrošināšanas pakalpojums, kurš bez pārtraukuma sniegts 12 mēnešus  un apdrošināto personu skaits ir vismaz 100.
	Pretendenta aizpildīta veidlapa “Pretendenta pieredzes apraksts”. Piedāvājumam pievieno vienu pakalpojumu saņēmēja atsauksmi. 






